ناتوانین پوئزییاسی آذربایجان خواننده‌لرینی‌ده روحلاندیریر. بؤیوک صنعتکاریمیز سئیید شوشینسکینین ناتوان حاقّیندا خاطیره‌سینده قئید اوْلونور کی، او شاعیره‌نین قزل‌لرینی "سئگاه" اوستونده اوخویارمیش (نیظامی آدینا آذربایجان ادبیاتی موزه‌سی‌نین فوندو، اینو. ۸۷۴). و اوندان بری، دئمک اولار کی، بۇ گونه کیمی تانینمیش آذربایجان خوانند ه‌لری شاعیره‌نین قزل‌لرینی اوخویوب، ایلهام آلیرلار.